
545400 SIGHIŞOARA

Str. Muzeului nr. 7, Tel./Fax. 0265-771278

   H O T Ă R Â R E A   NR. 19

        din 28 februarie 2013

privind aprobarea Regulamentului de Organizare şi Funcţionare

a Pieţei Agroalimentare din Municipiul Sighişoara

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3512/14.02.2013,  calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, legea administraţiei publice locale, republicata, cu modificările şi completările ulterioare;

Având în vedere Hotărârea Consiliului Local Sighişoara nr. 49 din 31.03.2011, prin care s-a aprobat înfiinţarea S.C. ECOSERV SIG S.R.L., prin reorganizarea Serviciului Public de Gospodărie, modificată şi completată prin Hotărârea Consiliului Local Sighişoara nr. 105/08.06.2011;

Văzând şi Hotărârea Consiliului Local Sighişoara nr. 76/25.04.2012 privind aprobarea delegării gestiunii directe pentru unele servicii de utilităţi publice către SC ECOSERV SIG SRL, completată prin Hotărârea Consiliului Local Sighişoara nr.  93/31.05.2012;

Tinand cont de prevederile contractului de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., înregistrat sub nr.16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012;

Ţinând cont de prevederile art. 31 şi art. 32 din  Hotărârea Guvernului nr. 955/2004 pentru aprobarea reglementarilor-cadru de aplicare a Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările şi completările ulterioare;

Având în vedere prevederile art. 24 şi art. 25 din Hotărârea Guvernului nr. 348/2004 privind exercitarea comerţului cu produse şi servicii de piaţă în unele zone publice, cu modificările şi completările ulterioare;

Văzând şi Raportul de Specialitate al SC ECOSERV SIG SRL Sighişoara nr. 438/13.02.2013, prin care se propune aprobarea Regulamentului de Organizare şi Funcţionare a Pieţei Agroalimentare din Municipiul Sighişoara, îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;
În temeiul art. 36 (2), lit. „c” şi “d”, art. 36 (6), pct. 16, art. 36 (9), art. 45 (3) şi a art. 115 (1) lit. „b” din Legea nr. 215/2001, legea administraţiei publice locale, republicata, cu modificările şi completările ulterioare;
H O T Ă R Ă Ş T E:

Art. 1. Se aprobă Regulamentul de Organizare şi funcţionare a Pieţei Agroalimentare din Municipiul Sighişoara, potrivit anexei care face parte integrantă din prezenta hotărâre.
Art. 2. Pe data adoptării prezentei prevederile Hotărârilor Consiliului Local Sighişoara nr. 61/30.04.2009 şi 4/28.01.2010  îşi încetează valabilitatea, iar orice alte dispoziţii contrare se abrogă.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara şi S.C. ECOSERV SIG S.R.L. prin director Maior Gheorghe.

Art. 4. Prin grija Secretarului Municipiului Sighişoara – Fleşariu Anca, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,


Adrian Burlacu       

        Contrasemnează/Avizat pentru legalitate

SECRETAR,








                Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

2 ex. S.C. Ecoserv Sig S.R.L. 

1 ex. Serviciul public Poliţia locală

9 ex. AF/FM

